Вікторыя Азаранка

**Вікто́рыя Фёдараўна Аза́ранка** (нарадзілася 31 ліпеня 1989 году, Менск, цяпер Беларусь) — беларуская тэнісістка. Жыве і трэніруецца ў Монтэ-Карлё (Манака). Заслужаны майстар спорту Рэспублікі Беларусь (2010).

## Жыцьцяпіс
У 1996 г. пачала займацца тэнісам у 7 гадоў. У кастрычніку 2004 г. збройнае прадпрыемства «Белтэхэкспарт» Уладзімера Пефціева аплаціла пераезд Вікторыі Азаранкі і Вольгі Гаварцовай у Марбэльлю (аўтаномная супольнасьць Андалюзія, Гішпанія) для заняткаў у мясцовай тэніснай акадэміі. Падрыхтоўкай Вікторыі заняўся нямецкі трэнэр, які раней працаваў са Штэфі Граф. У 2009 г. за кошт расейскага хакеіста  пераехала ў Скотсдэйл (штат Арызона, ЗША) для заняткаў з трэнэрам Сэмам С’юмікам, які дагэтуль рыхтаваў расейскую тэнісістку .

## Дасягненьні
### Юніёрскі этап
Пераможца Адкрытага чэмпіянату ЗША (2005) у юніёрскім разрадзе. Пераможца юніёрскага (да 18 гадоў) Адкрытага чэмпіянату Аўстраліі ў 2005 годзе ў адзіночным і парным разрадах. У парным разрадзе сярод юніёрак Вікторыя Азаранка таксама перамагла ў Адкрытым чэмпіянаце Францыі ў 2005 годзе (разам з вугоркай Агнэш Савай), і на Ўімбэлдане ў 2004 годзе (разам зь беларускай Вольгай Гаварцовай). На 2005 год у юніёрскім разрадзе Вікторыя Азаранка мела шэсьць тытулаў у адзіночцы (і яшчэ дзесяць у парным разрадзе), зьяўлялася чэмпіёнкай Эўропы ў парным разрадзе сярод 14-гадовых і пераможцай каманднага Кубку Эўропы да 14 і 16 гадоў. У 2005 годзе стала чэмпіёнкай сьвету сярод юніёрак па вэрсіі Міжнароднай тэніснай фэдэрацыі (ITF).

Першы нумар юніёрскага рэйтынгу (2005).

### Прафэсійная кар’ера
Пераможца турніраў WTA Tour у адзіночным выступе:
# 2009 — Брысбэйн, Аўстралія
# 2009 — Мэмфіс, ЗША
# 2009 — Маямі, ЗША
# 2010 — Стэнфард, ЗША
# 2010 — Масква, Расея
# 2011 — Маямі, ЗША
# 2011 — Марбэльля, Гішпанія
# 2011 — Люксэмбург, Люксэмбург
# 2012 — Сыднэй, Аўстралія
# 2012 — Мэльбурн, Аўстралія
# 2012 — Доха, Катар
# 2012 — Індыян-Ўэлз, ЗША
# 2012 — Пэкін, Кітай
# 2012 — Лінц, Аўстрыя
# 2013 — Мэльбурн, Аўстралія
# 2013 — Доха, Катар
# 2013 — Цынцынаці, ЗША
# 2016 — Брысбэйн, Аўстралія
# 2016 — Індыян-Ўэлз, ЗША

* Пераможца Адкрытага чэмпіянату ЗША (2007) (разам з Максімам Мірным) і Адкрытага чэмпіянату Францыі — 2008 (разам з Бобам Браянам).
* Пераможца Адкрытага чэмпіянату Аўстраліі (Мэльбурн, 2012) у адзіночным разрадзе. У выніку гэтай перамогі ўзьнялася на першы радок рэйтынгу WTA і зарабіла $2,3 млн.
* Пераможца Адкрытага чэмпіянату Аўстраліі (Мэльбурн, 2013) у адзіночным разрадзе.
* Найвышэйшае месца ў рэйтынгу WTA (адзіночны выступ) — 1-е (30 студзеня 2012)
* Найвышэйшае месца ў рэйтынгу WTA (парны выступ) — 7-е (7 ліпеня 2008).

## Дзяржаўныя ўзнагароды
* Ордэн Айчыны III ступені (2012)

## Крыніцы

## Вонкавыя спасылкі
* Афіцыйны сайт Вікторыі Азаранкі
* Профіль Азаранкі на афіцыйным сайце WTA Tour

Катэгорыя:Нарадзіліся ў Менску
Катэгорыя:Беларускія тэнісісткі
Катэгорыя:Беларускія тэнісісты і тэнісісткі на Алімпійскіх гульнях
Катэгорыя:Тэнісісты і тэнісісткі на летніх Алімпійскіх гульнях 2008 году
Катэгорыя:Тэнісісты і тэнісісткі на летніх Алімпійскіх гульнях 2012 году
Катэгорыя:Кавалеры ордэна Айчыны (Беларусь)
Катэгорыя:Прызэры летніх Алімпійскіх гульняў 2012 году
Катэгорыя:Чэмпіёны летніх Алімпійскіх гульняў 2012 году
Катэгорыя:Першыя ракеткі сьвету